section_heading: Farmakološki rizici za zdravlje
paragraph_text: Nekoliko kanabinoida izvedenih iz indola i pirola su ispitivani u nizu in vivo testova (Wiley i dr. 1998.), uključujući hipomobilnost (mjerenu potiskivanjem spontane aktivnosti), antinocicepciju (najveći mogući antinociceptivni učinci u tail-flick analizi), hipotermiju (rektalna temperatura) i katalepsiju (nepomičnost prstena) kod miševa. Reakcije su uspoređene s profilom svojstava kanabinoida. JWH-073 je proizveo jake kanabinoidne učinke na spontanu aktivnost, trzanje repom i rektalnu temperaturu, s time da je bio manje jakog učinka pri smanjenju rektalne temperature nego pri proizvodnji antinocicepcije i hipomobilnosti. S izuzetkom spontane aktivnosti, JWH-073 je bio manje aktivan u reakcijama nego JWH-018.